Nassier Wahab

Dato' Haji **Mohd. Nasir bin Abd. Wahab ** (18 April 1962 – 5 Disember 2019), lebih dikenali sebagai **Nassier Wahab**, ialah seorang penyanyi dan pelakon Malaysia. Kejayaan beliau dalam bidang muzik hadir apabila beliau dicalonkan sebagai Penyanyi Lelaki Popular (ABPBH) pada tahun 1987 dan 2004. Penyanyi yang seangkatan dengan beliau ialah Shidee, Razis Ismail dan Jamal Abdillah. Pada 15 Mei 2017, beliau dikurniakan Darjah Indera Mahkota Pahang (DIMP) oleh Sultan Pahang, Sultan Ahmad Shah, yang membawa gelaran Dato’.

## Kehidupan awal dan pendidikan
Mohd. Nasir bin Abd. Wahab dilahirkan pada 18 April 1962 di Kota Kuala Muda, Kedah. Rumah keluarganya terletak di Teluk Air Tawar, Seberang Perai Utara, Pulau Pinang. Beliau merupakan anak ke-12 daripada 14 orang adik-beradik.

Dalam usaha untuk meningkatkan kerjayanya, beliau telah memiliki sijil Teori Muzik dan Teknologi daripada Kolej Joseph Chamberlain, Birmingham, United Kingdom.

## Karier
Nassier berduet dengan penyanyi Ramlah Ram bagi album *Sekali Aku Jatuh Cinta* pada November 1988 dengan irama pop dan irama Nusantara. Album *Suara Hati* telah diterbitkan oleh Ramli M. S. pada tahun 1992. Album ke-13 beliau berjudul *Ke Puncak Persada*. Album *Memori Cinta Luka* ialah terbitan syarikat MCAT Sdn. Bhd (2004).

Nassier menyanyi di kelab malam di Kelab Diraja Selangor, Taman Tasik Perdana, Kuala Lumpur. Beliau pernah berlakon dalam *[[Si Jantung Hati]]* bersama A. R. Badul, Ibrahim Din dan Faridah Fasha. Dalam telefilem *Episod Terakhir*, beliau bergandingan dengan pelakon Eman Manan, Eizlan Yusof dan Sheila Rusly.

## Kehidupan peribadi
Beliau berkahwin dengan pasangannya, Fatimah Abd. Rauf dan dikurniakan seorang cahaya mata, Intan Najihah Mohd. Nasir.

Pada tahun 2008, beliau dimasukkan ke ICU dan menerima rawatan rapi daripada doktor di Pusat Perubatan Subang Jaya (SJMC). Beliau dikatakan cedera setelah rumahnya di USJ terbakar akibat litar pintas. Semasa kejadian, isterinya, Datin Fatimah Abd. Rauf (ketika itu berumur 44 tahun) dan anaknya, Intan Najihah (ketika itu berumur 11 tahun) tiada di rumah.

## Kematian
Beliau menghembuskan nafas terakhir pada kira-kira jam 12:45 pagi pada 5 Disember 2019 di Pusat Perubatan Universiti Malaya (PPUM) di Bangsar, Kuala Lumpur akibat kanser gusi.

## Anugerah
*  :
**  Darjah Indera Mahkota Pahang (D.I.M.P) - **Dato**' (2017)

## ''Gegar Vaganza 2015''

Nassier Wahab merupakan salah seorang peserta Gegar Vaganza 2015.

## Diskografi

**Album studio**
# *[[Cinta Dan Perasaan (album 1985)|Cinta Dan Perasaan]]* (1985)
# *[[Wajah Kekasih (album 1986)|Wajah Kekasih]]* (1986)
# *[[Sebuah Janji Tak Bererti (album 1987)|Sebuah Janji Tak Bererti]]* (1987)
# *[[Sekali Aku Jatuh Cinta (album 1988)|Sekali Aku Jatuh Cinta]]* (1988)
# *[[Undangan Rindu (album 1990)|Undangan Rindu]]* (1990)
# *[[Ke Puncak Persada (album 2000)|Ke Puncak Persada]]* (2000)
# *[[Cinta Farhat/Airmata Dan Doa (album 2012)|Cinta Farhat/Airmata Dan Doa]]* (2012)
# *[[Lukisan Cinta (album 2015)|Lukisan Cinta]]* (2015)
# *[[Evergreen Klasik (album 2016)|Evergreen Klasik]]* (2016)

**Album Mini**
# *[[Memori Cinta Luka (album 2004)|Memori Cinta Luka]]* (2004)
# *[[Dunia Cinta (album 2018)|Dunia Cinta]]* (2018)

#### Lagu-lagu Hits
* "Bayangan Wajah Duka"
* "Sebuah Janji Tak Bererti"
* "Sekali Aku Jatuh Cinta"
* "Susah Senang Kita Bersama" (Duet Ramlah Ram)
* "Undangan Rindu"
* "Memori Cinta Luka"

## Filemografi

### Filem

### Telefilem

### Televisyen

## Rujukan

## Pautan luar
*